బెంగళూరు: ప్రధానమంత్రి నరేంద్ర మోదీ సారథ్యంలోని ఎన్డీఏ ప్రభుత్వం ప్రజావాణిని వినిపించకుండా చేస్తోందని, నిజం గొంతు నొక్కుతోందని కాంగ్రెస్ పార్టీ ఉపాధ్యక్షుడు రాహుల్ గాంధీ విమర్శించారు. ఇవాళ అధికారమే నిజాన్ని శాసిస్తోందని, అయితే అసలు నిజం ఏమిటన్నది ప్రజలందరికీ తెలుసునని అన్నారు. భారతదేశ 70వ స్వాతంత్ర్య దినోత్సవ స్మారక సంచికను నేషనల్ హెరాల్డ్ పత్రిక సోమవారం ప్రచురించింది. కాంగ్రెస్ పార్టీ ఉపాధ్యక్షుడు రాహుల్ గాంధీ, ఉపరాష్ట్రపతి హమీద్ అన్సారీ, కర్ణాటక ముఖ్యమంత్రి సిద్ధరామయ్య ఈ స్మారక సంచికను ఆవిష్కరించారు. కాంగ్రెస్ పార్టీ పత్రికగా ఓ వెలుగు వెలిగిన 'నేషనల్ హెరాల్డ్'ను తిరిగి తీసుకువచ్చేందుకు జరుగుతున్న ప్రయత్నాల్లో భాగంగా బెంగళూరులో ఈ స్మారక సంచికను విడుదల చేశారు. ఈ సందర్భంగా రాహుల్ మాట్లాడుతూ, నిజం బలం ఏమిటో అందరికీ తెలుసని, అయితే ఇప్పుడు ఇండియాలో అధికారమే నిజాన్ని శాసిస్తోందని మోదీ సర్కార్ను ఎద్దేవా చేశారు.భారత తొలి ప్రధాని పండిట్ జవహర్ లాల్ నెహ్రూ 1938 సెప్టెబర్ 9న లక్నోలో నేషనల్ హెరాల్డ్ పత్రికను స్థాపించగా, ఆర్థిక ఇబ్బందుల కారణంగా 2008లో మూతపడింది. ఆ పత్రికను కాంగ్రెస్ పార్టీ రీలాంచ్ చేయనుంది. ఇందులో భాగంగానే స్మారక సంచికను లాంఛనంగా సోమవారం విడుదల చేయగా, అధికారికంగా ఈ నెల 20న ప్రణబ్ ముఖర్జీ చేతుల మీదుగా ఆవిష్కరిస్తారు. న్యూఢిల్లీ నుంచి వీక్లీగాఈ పత్రిక రానుంది. ఆన్లైన్ అడిషన్ గత ఏడాది మొదలైంది. దీనికి నీలభ్ మిశ్రా సంపాదకులుగా వ్యవహరిస్తున్నారు.
bengaluru: pradhaanamantri narendra modii saarathyamlooni ndda prabhutvam prajaavaanini vinipinchakundaa chestondani, nijam gontu nokkutondani congress party upaadhyakshudu rahul gaandhi vimarsinchaaru. ivaala adhikarame nijaanni saasistondani, ayithe asalu nijam emitannadi prajalandarikee telusunani annaru. bharatadesa 70va swaatantrya dinotsava smaraka sanchikanu neshanal herald patrika somavaram prachurinchindi. congress party upaadhyakshudu rahul gaandhi, uparaashtrapati hameed ansari, karnaataka mukhyamantri siddaramayya ee smaraka sanchikanu aavishkarinchaaru. congress party patrikagaa oo velugu veligina 'neshanal herald'nu tirigi teesukuvachenduku jarugutunna prayatnaallo bhagamga bengalurulo ee smaraka sanchikanu vidudala chesaru. ee sandarbhamgaa rahul maatlaadutuu, nijam balam emito andarikee telusani, ayithe ippudu indialo adhikarame nijaanni saasistondani modii sarkaarnu eddeva chesaru.bhaarata toli pradhaani pandit jawahar lal nehroo 1938 septeber 9na laknolo neshanal herald patrikanu sthaapinchagaa, aardhika ibbandula kaaranamgaa 2008loo moothapadindi. aa patrikanu congress party reelanch cheyanundi. indulo bhagamgane smaraka sanchikanu laanchanamgaa somavaram vidudala cheyagaa, adhikaarikamgaa ee nela 20na pranab mukharji chetula meedugaa aavishkaristaaru. newdhilly nunchi veekleegaaee patrika ranundi. anline adishan gatha edaadi modalaindi. deeniki neelabh mishra sampaadakulugaa vyavaharistunnaaru.